作者:不詳
標題:郊廟歌辭：晉朝饗樂章：群臣酒行歌
內容:劍佩儼如林，齊傾拱北心。渥恩頒美祿，鹹濩聽和音。一德君臣合，重瞳日月臨。歌時兼樂聖，唯待贊泥金。萬國鹹歸禹，千官共祝堯。拜恩瞻鳳扆，傾耳聽雲韶。運啟金行遠，時和玉燭調。酒酣齊抃舞，同賀聖明朝。令節陳高會，群臣侍禦筵。玉墀留愛景，金殿靄祥煙。振鷺涵天澤，靈禽下樂懸。聖明無一事，何處讓堯年。